
“DEKLARO DE VALENCIA” 

Fine de la ĉenerala Kunveno de HEF, la 
kunsidantoj unuanime aprobis jenan 
deklaron: 

“La partoprenantoj en la Hispana 
Esperanto-Kongreso okazanta en 
Valencio, kun hororo, abomeno kaj 
kolero sciiĝas pri la murdo de unu plia 
homo fare de ETA-teroristoj (ĉi-kaze, de 
sinjoro Miguel Angel Blanco). 

Protestas kontraŭ tia terura 
atencado kontraŭ la tria artikolo de la 
Universala Deklaracio pri la Homaj 
Rajtoj, nome: “ĈIU HAVAS LA RAJTON 
JE VIVO, UBERECO KAJ PERSONA 
SEKURECO.” 

Postulas de ETA kaj de la ceteraj 
terorismoj krimantaj en diversaj landoj, 
ke ili tuj kaj definitive metu finon al ĉia 
krima agado” 


KURSOJ DE ESPERANTO 
Kiel ĉiujare, eblas lemi E-on en diversaj 
Iokoj de Valencio. Krom en nia asocio, 
okazas kurso en Lemejo “Dona 
Germana”, merkrede ekde la 16-a ĝis la 
18-a, telefono 3658737 (kun Diplomo). 
Oni preparas kurson por la Fakultato pri 
Filologio. Ni informos baldaŭ pri detaloj. 






7-A INTERNACIA ESPERANTO-KONGRESO 

******************-k-k-k-k-k-kieie-klc-k-k-Ĵck-k-k-k-k 


Ekde la 8-a ĝis la 13-a de julio 1997, okazis eu Valencia la 7-a Intemacia Esperanto-Kongreso, 
aŭspicita de Monda Turismo, kune kun la 7-a Eŭropa Esperanto-Forumo kaj la 56-a Hispana 
Esperanto Kongreso, sub la Honora Prezidanteco de la Reĝino Sofia de Hispanio.. 

La sidejo estis la Fakultato pri Filologio de la Universitato de Valencia, kies estraro afable ne nur 
gastigis la kongresojn, sed ankaŭ aŭspicis ilin, kaj ofertis senpage ĉiun bezonatan servon. La 
dekanino de la Fakultato mem, D-ino Carmen Morenilla, aktive partoprenis la organizadon. 

La kongreson kunordigis Augusto Casquero, Ana Montesinos, Gian Carlo Fighiera, kaj Barbara 
Pietrzak, kaj ricevis la helpon kaj valoran kunlaboron de multaj aliaj samideanoj, inter kiuj ni 
devas mencii gesinjorojn Sempere, Lupe Sanz, Serrano, Maria Ferigle, Aliaga, Peris, Femando, 
Gimenez, Solag, Eduardo, Berta kaj Jesŭs Raposo, Antonio, Rafa, Araceli, Aiio, Pont, Conejero, 
Folgado, Alonso, Grzebovvski, ktp. 


Entute aliĝis 565 gekongresanoj, de 18 landoj, sed fakte partoprenis pli ol 600. 

Multe oni povas paroli pri la kongreso, sed se indas ion elstarigi tio estas la ege agrabla kaj familia 
etoso. Speciala mencio por la esperantistaro, urbestraro kaj tuta popolo de la vilaĝo Cheste, kiu 
gastigis la kongreson la sabaton 12-a de julio. Tie okazis krom la oficialaj kulturaj programeroj 
(prelegoj, koncertoj, ktp), la disdonado de la literaturaj premioj “Francisco Mafiez" al la verkistoj 
Antonio Marco Botella, Kurisu Kei, kaj Sabira Stahlberg; la giganta “paella”, kuirita en unusola ujo 
por pli ol 600 homoj kaj finmanĝita kune kun freŝa “sangria” liberaere en bela parko; la katolika 
Diservo, kun partopreno de diversaj komsoj el kelkaj landoj; la surstrata muzika prezentado de 
esperantistaj muzikgrupoj de diversaj landoj ; ktp. 

La urbestrino de Valencia, S-ino Rita Barbera, akceptis ĉe la Valencia Urbodomo, la 
kongresanaron, kaj afable legis saluton en Esperanto. Poste ŝi babiladis kun la ĉeestantoj kun kiuj 
si fotiĝis. 

Ankaŭ nepras mencii kaj gratuli S-inon Maria Angeles Femandez, de Valencio, kiu ricevis la 
merititan premion “Klara Silbemik” ; la dumkongrese novelektitan HEF Prezidanton, Miguel 


Premio “Klara Silbemik” Arta prezentado 

Angel Sancho, de Madrido ; kaj la s-ron Hemandez Yzal, direktoro kaj fondinto de la Muzeo de 
Esperanto de Sant Pau D’ordal, kiu ricevis memorŝildon kiel agnosko de konstanta kaj entuziasma 
laboro por Esperanto. 

Por kompletigi iomete la informon pri la aranĝo, ni kopias artikolon kiu aperis en la julia numero 
1997, de la revuo L’ESPERANTO : 


VALENCIO-Miniatura Universala Kongreso 

-La regionaj gazetoj, radio- kaj televid-stacioj de Valencio (Hispanio) vaste reliefigis la abundajn artajn 
kaj kulturajn programojn de la 7-a Intemacia Esperanto-Kongreso, kiu tie okazis komence de julio. En 
tiuj programoj ludis preskaŭ cent geartistoj de 6 trupoj el Pollando, Rumanio kaj Hispanio: grandan 


Akceptejo 


Ĉe la radio 



sukceson atingis la 40-membra kant-ensemblo de la pedagogia altlemejo de Bydgoszcz (Pollando), la 
samnombra infana folklora dancgrupo “Plomenie”, kaj la folklora trupo de la Aragona Centro, kiu 
entuziasmigis la ĉeestantojn per siaj vervoplenaj “Kotoj”. Ne mankis elektronika muziko en originala 
plenumo de Eduardo Vargas “Solo” (Hispanio); socikritikaj vers-kantoj de Michael Bronstein (Rŭsio) 
kaj muzik-prelego de Heras (Hispanio). 

La kulturaj prelegoj kunigis temojn pri juro (Urueha, Hispanio), botaniko (Zvara, Slovakio), informatiko 
(Sancho, Hispanio), literaturo (Gutierrez, Kubo, Femandez, Hispanio), terapio (Staisiunaite, Litovio), 
lingvistiko (Alonso, Hispanio), radio (Pietrzak, Poliando), kaj lingvopolitiko (Fighiera, Italio). 

La supra listo de aranĝoj ne estus kompleta se ni ne citus la publikan Cseh-metodan kurson de 
Zacharias (Slovakio) kaj la prezentadojn de la novaj verkoj de la hispan-portugala literatura grupo 
“lbere Libere” (Femandez, Camacho, Neves, Dek). La kongreso omaĝis en aparta kunveno la 
forpasintojn Ada Fighiera Sikorska kaj Juan Carlos Ruiz. Rimarkinde ke la kongresanoj partoprenis en 
manifestacio por peti la liberigon de laforrabita skabeno Blanco Garrido, poste murdita de la teroristoj. 
Pli ol 500 kongresanoj el 16 landoj partoprenis en la kongreso, kiu samtempe estis la 56-a Hispana E- 
Kongreso : la prezidanto de LKK, Augusto Casquero, jam organizis tri sukcesajn kongresojn : du naciajn 
en Madrido kaj Valencio kaj unu universalan en la laste citita urbo. (GCF). 


Kaj por fini la raporton, ni aldonas la konsiston de la kultura programo, bunta kaj riĉa, dank’ al kiu 
oni povas diri ke la kongreso estis vere kultura aranĝo, kie eblis ĝui la varian E-an kulturon, en 
multaj diversaj branĉoj. 


KULTURA KAJ KLERIGA PROGRAMO 
7-a INTERNACIA ESPERANTO-KONGRESO 
Valencia, HISPANIO, 8-13 julio 1997 


ARTA PROGRAMO: 

1, - Muzik-ensemblo “ANDA” (Pollando). 3 personoj kun propraj instrumentoj. Ili ludas danc-muzikon por 
Interkona Vespero kaj aliaj momentoj de la kongresoj. Ankaŭ sur scenejo. 

2, - “KORUSO DE MALNOVA KANTO DE PEDAGOGIA ALTLERNEJO DE BYDGOSZCZ” (Pollando). Ĉirkaŭ 
40 personoj. 

3, - Ensemblo “PLOMIENIE” (Flamo). Infana folklora dancgrupo, 40 infanoj kun belegaj tipaj vestaĵoj, de la 
Palaco de la Junularo de Bydgoszcz (Pollando) 

4, - Folklor-ensemblo “PALUKI”, el Rogosvo (Pollando). 6 personoj. 

5, - Infana teatra grupo el Szubin (Pollando) 9 personoj. Spektaklo “Eta Princo” 

6, - Junulara muzikkantgrupo el Vojevodia Kultur-Centro de Bydgosczc (Pollando).Muziko de la 60-aj jaroj. 

7- Muzik-grupo “Danubaj Voĉoj" (Rumanio) 

8, - Michael Bronstein , kant-aŭtoro (Rusio). 

9. - Eduardo Vargas “SOLO” (Flispanio). 

PRELEGOJ: 

1, - Miguel Fernandez (Hispanio): “ SUR LA SPUROJ DE FEDERICO GARCIA LORCA”. 

2, - Gian Carlo Fighiera (Italio): “ESPERANTO PRETER LA JARO 2000”. 

3, - Anton Zacharias (Slovakio): “INSTRUADO DE ESPERANTO LAŬ CSEH-METODO”. 

4, - Andrzej Grzebowski (Pollando): “INTERNACIA ESPERANTO-TURISMO”, kun kolokvo. 

5, - Rafaela Uruefla (Hispanio): “SUR LA VOJO AL UNUECA EŬROPO: PROBLEMOJ KAJ DEFIOJ”. 

6, - Milan Zvara (Slovakio): “ MIKOLOGIO KAJ FUNGOKOLEKTADO EN CENTRA EŬROPO". Kun 
lumbildoj 

7, - Antonio Alonso (Hispanio) gvidos: “ DEBATO PRI LA LINGVOJ DE HISPANIO”-n. 

8, - Barbara Pietrzak , redaktoro de POLA RADIO (Pollando): “ESPERANTO EN RADIO”, kun debato. 

9, - Miguel Angel Sancho (Hispanio): “ METODOLOGIO DE MULTIMEDIA INFORMATIKO” (konfirmota). 

10, - Sigita Staisiunaite (Litovio): “YUMAIKO -TERAPIO: JAPANA TERAPI-MASAĜO”. 

11, - Jesŭs de las Heras (Hispanio): “ LA MUZIKO DE FERNANDO SOR", kun gitara helpo. 

12, - Augusto Casquero (Hispanio): “ PILGRIMADO TRA LA VOJO DE SANKTA JAKOBO". Kun lumbildoj. 

13, - Literatura grupo “Ibere Libere” (Miguel Femandez, Miguel Gutierrez Adŭriz, Jorge Camacho, Abel 
Montagut, Antonio Valen): “ DE VALENCIO AL VALENCIO". 

14, - Maritza Gutierrez (Kubo): “ La poezio de Jose Marti". 


Augusto Casquero 







Kiel ĉiujare, okaze de la datreveno de la naskiĝo de la kreinto de Esperanto, Doktoro Ludoviko 
Zamenhof, la valenciaj esperantistoj celebros tiun gravan okazintaĵon per diversaj aranĝoj. 

Ĉi jare, kiel omaĝo al la ekterordinara kunlaboro kaj afableco de niaj samideanoj el Cheste kun la 
7-a Intemacia Esperanto-Kongreso, la tuta programero okazos en Cheste, laŭ la jena horaro: 

Tag o: 20-a de de ce mbro, s abato 

12.00: Komuna renkonto antaŭ la urbodomo de Cheste. 

12.15: Prelego, fare de S-ro Jesŭs Raposo. 

13.00: Metado de honorkrono al Doktoro Zamenhof. 

14.00: Oficiala Bankedo. NEPRA ANTAŬMENDO 

Fine de la bankedo, oni transdonos memorŝildon al la urbestrino de Cheste. 

Por tiuj kiuj deziras ĉeesti la bankedon, oni devas fari rezervon anticipe kaj pagi ilin ĉe Grupo 
Esperanto de Valencia, aŭ ĉe Esperanto-grupo Lum-radio de Cheste. 

La prezo estas 1.500 pesetoj. Ne lasu ĝin por la lasta momento, por helpi la organizantojn. 


N° 26967 


Denove, kiel kutime, Valencia Esperanto-Grupo partoprenas en tradicia kristnaska loterio, kiel 
helpo al sia ekonomia bilanco. 

Oni povas aĉeti ĝin aŭ preni por disvendi inter viaj familianoj, amikoj, kolegoj, merkrede, ekde la 
19-a ĝis la 21-a horo. 







Fabelo pri la deveno de 
Krasna Horka (la burgo 
de Gemer-regiono) 


Sep ŝafarejoj de ŝafpaŝtisto Bebek 

■k-k-kĴck-k-k-klc-k-kJck-k-k-k-k 


Bone fartas paŝtisto, se abundas paŝtejo, se 
ne perdigas al li ŝafoj kaj ankaŭ pli bone li 
fartas, se la knabina koro sopiras pri li. Tiam 
montoj estas nek densaj, nek senvivaj kaj se 
estas super li ridanta vizaĝo de la trankvila 
ĉieleto, li ekkkantas senzorge kaj 
bonhumore, aŭ li ludas lignofajfilon 
(fujaron). 

Sed estis ankaŭ tia paŝtisto, li 
nomiĝis Babek, kiu nemulte kantis kaj 
senĉese pripensis nur tion, kiel plej rapide 
ŝpari iom da mono. Li volis edziĝi kun la plej 
bela knabino de la tuta ĉirkaŭaĵo. En 
mizeron li ne volus enkonduki ŝin, li mem 
vivis en ĝi, ĉar mankis mono. 

Estus bone, se li estus obeinta la 
knabinon. Ŝi tiel ne soperigis je mono. 

-Kial ni bezonas riĉaĵojn ? - ŝi 
demandis lin. - Ankaŭ aliaj malriĉaj 
geedziĝis, kaj vivtenis sin kaj estis feliĉaj. 

-Ej, vi tion malbone komprenas ! - li 
riproĉsilentigis ŝin. 

-ĉis kiam vi estas senedza, ne 
gravas al vi malriĉeco, sed kiam vi edziniĝos 
kaj venos infanoj kaj mankos pano por nutri 
ilin, vi lamentos kaj malbenos ĉi momenton, 
kiam vi edziniĝis. 

-Kial mi malbenu - ŝi ekprotestis. - 
Ankaŭ aliaj vivas en mizero, kaj ne 
blasfemas. 

-Ĉu blasfemas aŭ ne, tio ne interesas 
min. Mi ne zorgas pri ili, sed pri vi. Mi volas 
prepari por vi tian vivon, ke eble eĉ reĝino 
ne havas pli bonan. 

La knabino diris jam nenion. Ŝi ne 
sciis, kion pensi, ĉu ŝi tion konsideru 
obtineco aŭ konfuzeco. 

Kaj la ŝafpaŝtisto Bebek kontinue 
nur cerbumis ... 

Foje, kiam li sidis kaj vagis per la 
okuloj ĉirkaŭe sur la tero, li aŭdis muson 


ekfajfi. Li vidis, kiel ĝi pene puŝas sin en la 
truon. Verŝajne, iu baris ĝian enirejon. 

-Mi helpos al vi - li diras por si mem. 
Li alkliniĝas al la truo, kaj komencas ĝin 
plilarĝigi. 

Apenaŭ li foiĵetis du plenmanojn da 
argilo okulffapis lin io. La sunradioj kaprice 
ludis kun la ora monero, kiu elstaris el la 
humo, kiun li havis en la mano. 

Ŝajne, mi trovis trezoron - li 
ekĝojkriis. 

Kaj li plue serĉesploris. Ne vane. Ĝe 
ĉiu plenmano da argilo li trovis novan 
dukaton. Kaj kiam estis la truo jam je du 
spanoj plilarĝigita, elŝutiĝis la tuta amaso da 
ili. Vera trezoro ! Kaj kia ! 

-La mondon mi povus per ili aĉeti! - 
ekĝojis Bebek. Ho, diversaĵojn li povus 
prizorgi por si, sed pli certe li ne povas diri 
kion. Li prisonĝis ilin, li sonĝis, eĉ dometon 
li konstruis por si, kaj ŝafojn li aĉetis, sed 
kiam kolektiĝis tia amaso da ili, li tute ne 
sciis, kion li faru kun ili. 

Li kaŝis ilin, atendante, ke foje 
sereniĝos en lia kapo, kaj li ekscios kiel ilin 
foruzi. 

Kredeble li havis ilin jam unu jaron 
kaŝitaj sub la maljuna abio situanta sur la 
deldivo kaj li ne sciis ankoraŭ kion li faru 
kun ili. Nur kiam alvenis al la ŝafarejo 
mizere vestita viro, kiu petis pecon da pano. 
Kaj Bebek donis al li. Kial li ne donu, se li 
havas ? Li sciis, ke la Sinjoro Dio 
rekompencos lin. Li regalis la migranton ne 
nur per pano, sed ankaŭ per fromaĝbulo. 

-Sed ĉi tie vi ne manĝu, - diris al li. - 
La ŝafoj perdus lakton. 

Ne pro superstiĉo li diris tion, sed 
pro tio, ke li metis en la fromaĝbulon 
belegan oran moneron. Helpu al si mizerulo. 



La vagabondo foriris kaj neniam plu 
li montriĝis. Bebek estis kontenta, ke la 
moneroj estas utilaj, eĉ ili povas savi iun en 
mizero. Li ne estis indignita pro tio, ke la 
mizerulo ne revenis por esprimi dankon. Ja 
ne pro dankesprimo helpis. Nepre ne ! 

Se ne venis la vagabondo, venis iu 

alia. 

-Kiu sinjoro nur trenas sin al mi ? - 
miris Bebek, sidante vesperkrepuske antaŭ 
la ŝafarej-kabaneto. 

Diversspecaj pensoj promenadis tra 
la kapo de Bebek. Jam li eĉ ektimis, ke iu, 
eble nekonata homo, sciigis ion al 
grandsinjoro en la kastelo kaj vi bone scias, 
ke oni ne povas kontraŭi opiniojn de sinjoroj. 

Sed tiu, kiu alvenis, ne kun kolero, 
sed kun rido alproksimiĝis kaj kiam Bebek 
bonvenigis lin kiel decas, la sinjoro premis 
lian manon kaj diris : 

-Honesta homo vi estas, Bebek, kaj 
karaktera. Se vi fartas bone, vi volas, ke 
ankaŭ aliaj fartu bone kaj ne malbone. 

Bebek nur staras, nek vorton li diras, 
ĉar li ne scias, kion pensi pri la afero. Li ne 
scias ĉu sincere diris tion la sinjoro, aŭ ĉu tio 
ĉi estas nur malbona sinjora ŝerco. 
Diversaĵojn li jam travivis. Do, kiu scias, kion 
vere li intencas. 

Kaj la sinjoro denove diras : 

-Karaktera homo vi estas, Bebek, tre 
honesta. Kaj ke vi sciu, kiun vi pridonacis, 
nu, mi diros al vi. Min. Kaj ĉu vi scias, kiu mi 
estas ? Bebek hezite gratis sin malantaŭ la 
orelo, alrigardis la sinjoron, sed vere li ne 
povas rememori, kiu staras antaŭ li. Ke ne 
temas pri sensignifulo, li deduktas el tio, ke 
akompanas lin multnombra soldataro. 

-Kredeble mem sinjoro reĝo vi estas 
, li fine divenprobas. 

-Vi divenis, - ŝultrofrapetadis lin 
reĝo Adalberto la IV-a. Kaj ĉar vi estas tiel 


saĝa kaj deckonduta, ini plenumos al vi ĉion 
laŭ via deziro. 

Neatendita propono. Malfacile estis 
por Bebek peti ion, se li ne sciis kion li petu. 
ĉis nun pri io simila li eĉ ne sonĝis. Neniam 
li pripensis tion, ke la reĝo mem ofertos al li 
siajn reĝajn gracojn, kaj ke la reĝo malaltiĝos 
antaŭ li. 

-Do, se vi ne scias, kion peti, mi 
konsilos al vi. Ekde la hodiaŭa tago vi ne plu 
estos paŝtisto, sed libera landbienulo. Eble 
foje mi eĉ rang-altigos vin je grafo. 

Bebek humile ĵetis sin sur la 
genuojn antaŭ la reĝo kaj dankis al li kiel 
ankoraŭ neniu dankis al la regnestro. 

Tio denove kortuŝis tiom-grade la 
reĝon, ke li decidiĝis aldoni al Bebek 
ankoraŭ unu privilegion. Nun ja, li devas 
vere mem elekti ion. 

-Ho, kion volus landbienulo, kiu 
antaŭnelonge estis nur paŝtisto? -ekridetis 
Bebek. Ŝafarojn mi volas. Tiom da ŝafarejoj, 
kiom da tagoj havas semajno, kaj tiajn, kiajn 
mi konstruigos. 

-Bone - konsentis la reĝo, kvankam li 
eĉ ne antaŭvidis, kion Bebek intencas. 

Kaj alvokis Bebek konstruistojn, kiuj 
laŭ lia deziro konstruis fortikan burgon sur la 
monteto, kie li kiel paŝtisto plej volonte 
paŝtadis. Pri pago ili ne devas timi, monon li 
havas en sufiĉa kvanto. 

Ili do konstruis, kaj finkonstruis ĝin. 
A1 la burgo, ke ĝi rememorigu ŝafarejon, ili 
donis nomon Krasna Horka (Esperante: 
Belega Monteto). 

Krom ĝi Bebek konstruigis ankoraŭ 
ses aliajn burgojn. 

Jen la burgoj: Turna, Zadvar, 
Ŝtitnik, Pleŝivec, Brzotin kaj Sokoli Kamen. 

Tiuj estis liaj sep ŝafarejoj. 


Esperantigis : Anton Zachariaŝ (Slovaldo) 



Post peniga malsano, forpasis en Valencia nia samideanino 
Angela Bueno Gallego, edzino de nia dum multaj jaroj amiko, 
kaj estrarano de Valencia Esperanto-Grupo, S-ro Santiago 
Miquel Planas, kiun ni sincere kondolencas kaj akompanas 
en la doloro. 

La Estraro de G.E.V. petas preĝon por nia kara Angela, 




HOMO, HOMARO, KREANTA NATURO 

_ La Tri Fundamentoj _ 

Dum la lasta Turisma Esperantista Semajno, okazinta en San Carles de la Rapita (Tarragona), 
aŭspicita de Hispana Esperanto-Muzeo, kun perfekta organizado, nia samideano Jesŭs Raposo 
brile prelegis pri la temo: “HOMO, HOMARO, KREANTA NATURO: La Tri Fundamentoj”. 

Por tiuj kiuj ne havis okazon aŭskulti tiun interesan prelegon, ni kopias parton de ĝi, ĉar pro spaco- 
manko ne eblas la tuton prezenti ĉi tie. Ni opinias ke la jena teksto bone resumas liajn pensojn. 


La tri funda mentoj d e la homa ekzisto estas: l e, ĉiu vi vanta konkre ta ho mo, 2e, la 
H omaro, 3e, la kreanta Naturo. 

En la sfero de la travivo, ĉiu homo estas fundamento de sia mondo: persona, individua 
fundamento. La Homaro, kiel homa speco, estas la totala homa socio, kvazaŭ sfero homtuta. La 
kreanta Naturo estas la transcenda kaj mistera fundamento de ĉio, de ĉiuj estaĵoj, fundamento de 
1’Universo. Neniu natura estaĵo estas fŭndamento de si mem. Sekve, la homoj ne kreis sin, ĉar ili 
estas kreitaĵoj. 

La strikte homa totala kaj nepra sfero estas la Homaro. Kie estas homo, tie estas la 
Homaro. Neniu homo povas foriri el Homaro. Nacioj, popoloj, rasoj, religiaj grupoj, klasoj, ĉiaspecaj 
partioj, ktp., ne povas esti la homa tutaĵo, ne povas esti homaj sferoj. Ili estas nur homaj sektoroj; ja 
normale estimindaj, kondiĉe ke ili ne interdisputu, ne interbatalu por superregado aŭ por altrudi al 
iu ajn alia homa sektoro. 

Konsekvence, ĉiu(j) homo(j) kaj ĉiuj homaj sektoroj devas centriĝi, akorde kaj frate, ene de 
la Homaro kaj ne devas fali en etnocentrismon, eklezicentrismon aŭ iun ajn grupanismon. Tio 
estas sektorismo, kvazaŭ sektismo, ĉar tiaokaze ili decentriĝas, preferas malorde la parton al la 
tuto, tipa karaterizaĵo de ĉiaj idolismoj, de ĉiaj fanatikoj. 

* * * 

Post nia rigardo al la tri fundamentoj de la homa vivo, etendu nun nian rigardon ne nur al 
la diritaj fundamentaj realoj, sed al la tuta realo de la homa ekzisto: 

Kvin sferoi konstituas por ni, homoi, la tutan realon. la Ĉiu konkreta homo. 2a La 
Ho maro. 3a Tero kai Vivo. 4a La Sunsistemo. 5a La Universo. 

Imanenta kai transcenda al tiui ĉi kvin sferoi estas la kreanta Naturo. 

Ĉio en la Universo estas ligita kun ĉio. Tiu ĉi universala ligo, interligeco, estas la pulso de 
1’Universo. Kiam oni komprenas kaj konscie sentas tian ligon, tio estas re-ligo, religeco, kosma 
solidareco. Alivorte: kore racia kaj libera universala religio, celante kaj esperante la bonon de ĉiu 
kaj de ĉiuj, la veran kaj adorindan Bonon. 


Jesuo Raposo 

Mondcivitano 










“La Magia Monto”, de Thomas Mann, kaj Esperanto. 




******************* 


La juna inĝeniero Hans Castorp, la 
ĉefa persono de la romano “La Magia 
Monto”, de Thomas Mann (1875-1955), kiam 
en la “Berghof” faris intimajn konsiderojn 
pri la okupoj de la aliaj pensionanoj, observis 
ke kelkaj el la gastoj de la sanatorio studadis 
Esperanton kaj ke ili ŝatas paroli ĝin ĉetable. 
Hans Castorp rigardadis ilin kun serioza 
mieno, sed pensante ke ili ne estas tamen, la 
plej malbonaj. 

La inĝeniero faris la komparon kun 
tiuj kiuj dediĉis sian tempon al la fotografio ; 
aŭ intencis desegni kun la okuloj kovritaj; aŭ 
faris ermit-ludojn (puzloj); k.c. 

Sendube Hans Castorp en tiu 
momento ne rememoris la malfacilaĵojn 
kiujn li suferis dum sia longa interparolado 
kun Madame Chauchat kiam ambaŭ babilis 
parte germane kaj parte ffance. La 
konversacio komencis kiam la junulo petis de 
ŝi krajonon. Je la fino de la dialogo, kiam la 
bela ruslandino eliris el la salono, ŝi diris al 
li: “Ne forgesu redoni al mi la krajonon !” 

Tiu peto de la alloga orientanino 
estis trafa ponto por viziti la ĉambron de 
Mme. Chauchaut. Oni ne scias ĉu tiu vizito, 
krom la redono de la krajono, kiu ne estis 
uzita de H. C. por desegni, permesis al la 
paro frandi amoran nokton, iun 29an de 
februaro. La aŭtoro de la rakonto silentas pri 
tiu tikla punkto. 


La enhavo de la romano okazas 
antaŭ la komenco de la unua mondmilito, 
dum la lastaj epizodoj de la belepoko, en la 
jaroj de Ia unuaj Universalaj Kongresoj, kies 
influo falis milde super la multdiversa 
lingvetoso de la svisa tuberkulozsanatorio. 

Dum la longa dialogo H.C. bedaŭris 
ne sufiĉe bone esti kapabla paroli france. La 
bela ruslandino uzis prefere tiun-ĉi lingvon, 
kiel estis ofta kutimo en tiu epoko inter 
kleraj geruslandanoj. 

Ĉe tiu-ĉi punkto, mi volas iom 
fantazii, iom revi, eĉ iom deliri. Mi nur 
supozas ke Hans Castorp ankaŭ estis allogita 
de la efluvoj alvenintaj el la unuaj 
Universalaj Kongresoj - samkiel kelkaj 
pensionuloj - kaj, ke tio ankaŭ estis okazinta 
al Mme. Chauchaut. Tiel ambaŭ estus 
uzintaj Esperanton dum sia dialogo kaj en la 
ebla ne-ebla amora nokto travivita de ili. 

Tiam, la romano estus estinta pli 
bela, pli interesa, sub miaj miopaj okuloj ! 


Santiago Miquel Planas 



KONGRESAJ VIDEOKASEDOJ 


Pro la konstantaj petoj de la partoprenintoj en la “7-a Intemaria Esperanto- 
Kongreso”, okazinta en Valendo, ekde la 8-a ĝis la 13-a de julio 1997, Grupo 
Esperanto de Valencia pretigas videokasedojn, kun la plej gravaj kaj interesaj 
programeroj. La kosto de ĉiu unuopa video estas 2.500 pesetoj, kio inkluzivas 
sendokosto. La elekteblecoj estas; 

1. - Prelegoj; M. Femandez, Fighiera, Barbara, Umena, Zvara, Casquero,Heras, ktp. 

2. - Artaj prezentadoj: Aragon, komsoj, polaj infanoj, solistoj, folkloro, ktp. 

3. - Ofirialaj kunvenoj: Asembleoj, HEF-kunveno, Ronda Tablo, Urbodomo. 

4. - Diversaj: Paella, Diservo, premioj, omaĝoj, Malfermo, Fermo, ktp. 


MENDUIUN JAM 





f OLA RADIO INFORMas 


De la 26-a de oktobro 1997 la E-Redakcio de Pola Radio komencos aŭdigi iajn E-elsendojn je la 
jenaj horoj kaj firekvencoj: (la horoj estas indikitaj laŭ la vintra mezeŭropa tempo) 

06.30 h. - per satelito 

15.30 h. - 41,18 m (7285 kHz); 41,99 (7145 kHz); 50.00 (6000 kHz)+ SAT 
20.00 h. - 41,18 m (7285 kHz); 49,22 (6095 kHz); + SAT 

22.30 h. - 41,27 m (7270 kHz); 49,22 m (6095 kHz); 49,71 (6035 kHz) 

l.a elsendohoroj laŭ la monda tempo estas jenaj: 

05.30; 14.30; 19.00; 21.30 

Kompare kun la antaŭa (somera) periodo - laŭ la postuloj de la E-Redakcio - aldoniĝis unu plia 
frekvenco je la 20-a h. Ni esperu, ke tio plibonigos la akceptadon de ĉi tiu elsendo, kiun ĝis nun oni 
plej ofte kaptas per satelitaj riceviloj. 

La redaktorojn de E-gazetoj kaj informiloj ni petas diskonigi la informon kune kun nia adreso: 

“Pola Radio, Esperanto-Redakcio, 00-977 Varsovio, P.f. - 46, Pollando” 

Ĉe kiu oni povas ricevi la presitan informilon "Parolas Varsovio n-ro4" kun aktualaj informoj pri la 
elsendoj, programo, ktp. 

En la kadra programo oni ne antaŭvidas ŝanĝojn, la ĉefaj konstantaj programeroj restos kaj estos 
aŭdigataj je la samaj horoj kaj en la samaj tagoj, kiel ĝis nun. 

Se iu volas ricevi, tiu povas mendi la ret-eldonon de "Parolas Varsovio n-ro 4", kiu estos preta ĝis la 
proksima lundo (20.10.1997). 

Mi deziras al vi bonan aŭdeblecon post la 25-a de oktobro kaj mi esperas, ke la interesiĝo pri niaj 
E-elsendoj en la vintra periodo kreskos. 


Andrzej Pettyn, 

estro de la E-Redakcio de Pola Radio 


Ankaŭ de la 20-a de oktobro 1997 Pola Radio ĉiutage aŭdigas 4-minutan programeron en E-o per la 
reto (Intemet). Ĉi tiu nova iniciato ebligas la aŭskultadon de ĉi tiu E-informservo en la tuta mondo 
je kioma ajn horo tage aŭ nokte. Ili petas vaste diskonigi la novan iniciaton. De la reagoj de iliaj 
ret-aŭskultantoj dependos, ĉu de la 1-a de januaro 1988 - komenciĝos aŭ ne plena duonhora 
radioelsendo de Pola Radio en E-o pere de la reto. 

La adreso de la reta 4-minuta radioelsendo en E-o estas jena: 

http://www.wm.org/stations/poIand.html 


Eble de nia pozitiva reago dependas la sukceso de tiu projekto grava por la esperantistaro. 





|ni helpu samuel abedowale^ 


Nia samideano Hans Bakker, kunlaboranto de UEA pri Esperanto en Afriko, sendis al ni mesaĝon, 
en kiu informas nin pri la restado de la nigeria esperantisto, princo Samuel Abedowale, en Melilla 
kiel rifuĝinto. Tie li petas politikan azilon, sed bedaŭrinde ĝis nun li ne atingis ĝjn, ĉar hispanaj 
aŭtoritatuloj diras ke jam ne oni donas politikan azilon al nigerianoj. 

Ni ricevis informojn de Intemacia Amnestio, apogante Samuel, kaj informante nin ke Samuel estas 
studento, kiu ene de sia lando daŭre kaj kuraĝe batalas por demokratio, kaj kunlabore kun tiu 
intemacia asocio. Pro tio li estis torturita kaj devis fuĝi de Nigerio, kie li povus esti mortigita. Pro la 
torturoj ricevitaj, li devis resti longe en hospitalo en Malio, kaj de tie, dank’ al la helpo de 
homanarismaj asocioj de Algerio, li sukcesis vojaĝi ĝis Melilla, kie li nuntempe atendas la 
azilpermeson, kio ŝajnas estas komplike por li. 

Samuel tute ne povas reveni en Nigerion, ĉar tio estus por li granda danĝero. Ni ne povas tion 
ignori, kaj kiel homoj kaj kiel esperantistoj ni devas apogi lin. Jam nome de Hispana Esperanto 
Federacio kaj de Gmpo Esperanto de Valencia oni sendis faksojn kaj apogleterojn al li, al Ruĝa 
Kmco de Melilla, kaj al la ĉenerala Direktoro de la Polico en Melilla, por faciligi kaj rapidigi la 
demarŝojn. 

Ni petas la hispanan kaj intemacian esperantistaron (hispanoj en la hispana lingvo) sendi 
apogleterojn al li, kaj eble tiel pli efike li povus ricevi la azilpermeson, kaj ankaŭ tio povas esti 
almenaŭ morala apogo por li dum la atendado en Melilla, kaj ke li konstatu ke li ne estas sola en 
nia lando. 

Lia nomo kaj adreso estas: Samuel Abedowale 

Carretera Alfonso XIII, s/n 
“Granja Agricola” 

52004 Melilla 

Fakso: + 34 (9) 5 2684558 


LA 57-A HISPANA ESPERANTO-KONGRESO OKAZOS EN 

VALLADOLID 


HEF Informas nin ke la 57-a Hispana Kongreso de Esperanto okazos ekde la 1-a ĝis la 3-a de majo 
(la “ponto” de la 1-a de majo) 1998, en la belega kaj historia urbo Valladolid. 

Tio estas tre agrabla kaj surpriziga novaĵo, kaj ni esperas ke valenciaj esperantistoj, kiel okazas 
tradicie en tiuj kongresoj, partoprenos amase. 

Ni dankas kaj gratulas la organizantojn, Luis Hemandez, kaj Maria Rafaela Uruena pro tiu agrabla 
novaĵo, kaj deziras al ili sukceson, kion certe oni atingos. 











ĈMTO DE LA ECROPAIBEMECO 



Decidita en Lŭbeck la 28-an de oktobro 1995 de la 41-a orda kongreso de Europa-Union Deutschland 



E0ROPO kiel prosorta komunumo 

Eŭropo estas prosorta komunumo. 

La Eŭropa civiliza procezo, kia ĝi estis iniciatita de niaj prapatroj kaj ni, kondukis nin al evoluŝtupo, sur kiu ĉiuj 
interdependas. 

Tiun komunan sorton ni povas aktive kunformi aŭ pasive elteni. 

La konservado de la paco, la protektado de nia vivmedio kaj la organizado de digna vivo por ĉiuj postulas 
komunan politikon. Unuigi Eŭropon signifas doni la respondon al la historia defio de la nuntempo kaj la 
suferplenaj spertoj de la pasinteco. 

Ĉiu eŭropano estas alvokata, respondece kunlabori en la konstruo de Eŭropa packomunumo. 


E0ROPO KIEL PROVALORA KOMUNUMO 

Eŭropo estas antaŭ ĉio provalora komunumo. La celo de la Eŭropa unuiĝa verko estas la konservado, la 
konsciigo, la kritika ekzamenado kaj la pluevoluigo de tiuj valoroj. Ili baziĝas sur komnna juro, en kiu la libereco 
de la individuo kaj Ia respondeco al la komunumo trovis esprimon. La Eŭropaj bazaj valoroj situas en la konfeso 
de toleremo, humaneco kaj frateco. 

Konstruante sur la historiaj radikoj de la antikveco kaj de la kristanismo, Eŭropo dum sia historio pluevoluigis la 
tradiciajn valorojn per la renesanco, la humanismo kaj la racionalismo. Tio kondukis al demokratia ordo, al la 
ĝenerala respektado de la bazaj kaj homaj rajtoj kaj al la konstitucieco. 

La kulturaj kaj artaj kreaĵoj estiĝintaj en fekunda interefiko, la malkovro de la naturaj leĝoj kaj ilia apliko por la 
bono de la homoj, Ia kritika pensado en ekkono kaj, juĝado, efikis ke la homoj povas pace kunvivi kaj kunlabori, 
en libera decido pri si mem kaj sen mizero. Eŭropo disvastigis tiujn valorojn en la tuta mondo. Tiel nia 
kontinento fariĝis patrino de revolucioj en la modema mondo. 

Eŭropo foje kaj refoje pridubigis siajn proprajn valorojn kaj pekis kontraŭ ili. Post erao de senbrida naciismo, de 
imperiismo kaj de totalismo la eŭropanoj komencis fari liberecon, justecon kaj demokration principoj de siaj 
interŝtataj rilatoj. Tio malfermis la vojon al paca kaj libereca estonteco en Eŭropo. La divido de nia kontinento 
malhelpis, ke ĉiuj ŝtatoj de Eŭropo povu partopreni en tio. 

La plureco de la Eŭropa evolua procezo kaj la neceso de kreiva formado de nia komuna estonteco postulas 
federacian strukturon de nia interŝtata ordo, en kiu povas ekesti sento de Eŭropa komuneco kaj per tio komuna 
konscio de Eŭropa identeco. 


La Eŭropa identeco postulas la liberan interŝanĝon de personoj kaj ideoj kaj trovas esprimiĝon en la komuna 
protekto de niaj vaioroj. Gravaj paŝoj tien estas la konvencio de la homaj rajtoj kaj bazaj liberecoj de 1950, la 
komunuma ĉarto de la bazaj socialaj rajtoj de 1989 kaj la kreado de Eŭrop-Unia civitaneeo. 

La demokratio en la Eŭropa Unio devas fariĝi spertebla por la civitanoj. 


eOropo kiel vivokomunumo 

Por ke la Eŭropa Unio fariĝu Eŭropo de la civitanoj, ĝi devas pluevolui al spertebla vivkomunumo. La civitano 
devas ricevi eblecon pli forte kunlabori en la Eŭropa unuiĝa procezo. Pro tio oni fortigu la demokratiajn kaj 
federaciajn strukturojn kaj igu la unuopajn decidmekanismojn kaj politikajn kampojn pli travideblaj. Ĉe gravaj 
reformaj projektoj necesas ĝustatempe informi ĉiujn civitanojn kaj partoprenigi ilin en publikaj diskutoj. 

La Eŭropa Unio por tio bezonas klaran kaj kompreneblan konstitucion, en kiu rajtoj kaj devoj de la civitanoj kaj 
de la membro-ŝtatoj estas senambigue difmitaj, la taskoj kaj funkcioj de la organoj klare priskribitaj, kaj kiu 
ebligas al ĉiuj alproprigi al si la bazajn valorojn de la komuna Eŭropo. 

Eŭropo bezonas kulturan kaj klerigan politikon en la Unio kaj en la membro-ŝtatoj, kiu favoras la Eŭropan 
identecon. Tia politiko konsciigu la komunajn radikojn kaj valorojn kaj la plurecon de Eŭropo. Celo devas esti 
elformi toleremon al aliaj homoj kaj kulturoj, konvinki la gecivitanojn pri la Eŭropa ideo kaj kapabligi ilin al 
kunlaboro pri la Eŭropa unuiĝo. La interkompreniĝon necesas progresigi per la lemado de fremdaj lingvoj jam 
en la antaŭ-lemeja aĝo. 



En komuna Eŭropo necesas tiel pluevoluigi la unian civitanecon, ke ĉiuj gecivitanoj en ĉiuj membro-ŝtatoj havu 
samajn rajtojn kaj devojn. 

E0ROPO KIEL EKOMOMLA KAJ SOCIALA KOMUNUMO: 

EKONOMIO, SOCIALECO, VTVMEDIO 



Post du suferplenaj mondmilitoj Eŭropo kaptis la ŝancon de ĝisfunde nova politiko. 

La unua paŝo estis la fondo de la Karba kaj Ŝtala Unio fare de ses ŝtatoj, kiu submetis la milite plej gravajn 
bazmaterialajn industriojn al komuna aŭtoritato. Surbaze de tio evoluis la Eŭropa Ekonomia Komunumo kaj 
ftne la Eŭropa Unio. Tio kondukis al intema paco de la membro-ŝtatoj kaj al prospero, kiajn ankoraŭ neniu 
generacio en Eŭropo povis sperti. 


Dolora tamen estis la disigo de Eŭropo. La sistemo reganta la orienton dum duona jarcento fine pereis pro siaj 
intemaj kontraŭdiroj, ankaŭ ĉar ekonomia libereco kaj individua kaj entreprena respondeco tie ne estis eblaj. 

La ekonomio fariĝis motoro de la Eŭropa unuiĝo. Malgraŭ grandaj sukcesoj, mankoj aktuale estas videblaj. 
Ekonomia sukceso ne estas sufiĉa bazo por Eŭropa identeco. Ekonomio estas por la homoj. La sociala orientiĝo 
de la ekonomio devas esti rimarkebla. 


A1 la Eŭropa identeco apartenas modela sociala komunumo, kondukanta al solidara disdivido de taskoj, rimedoj 
kaj prospero inter ĉiuj partoj de Eŭropo. Prioritata celo en la Eŭropa Unio estas la forigo de senlaboreco. 

La imposta sistemo devas esti travidebla, komprenebla kaj homogena en la Unio. 

La protekto de nia vivmedio kaj la konservado de la naturo kaj per tio la sekurigo de la komuna vivospaco fariĝis 
centra tasko de Eŭropo. Eŭropo - kie komenciĝis la industria revolucio - devas agi modele en la vivmedia 
politiko kaj fari iniciatojn.por ke per tutmonda kunagado la tero restu vivinda ankaŭ por niaj idoj. 




eOropo kiel respondec-komunumo 


En la hodiaŭa monda socio, en kiu ni ĉiuj fariĝis interdependaj, la Eŭropa Unio portas apartan respondecon. Nia 
kontincnto estas ekonomie kaj politike intime ligita kun multaj regionoj de la mondo. Konfliktoj- kaj krizoj 
inteme kaj ekstere de Eŭropo egale minacas ĉiujn Eŭropajn ŝtatojn kaj civitanojn. Nur kunagema, solidara kaj 
unuiĝinta Eŭropo povas efike helpi al la solvado de problemoj en la mondo. Interkontraŭecoj en la Eŭropa 
politiko ne konformas al la respondeco kaj povas konduki nur al kaoso. 

Tutmonda respondeco havas diversajn dimensiojn. ĉi signifas kunagadon en la prevento de konfliktoj kaj 
arbitraciado en la komuna ekstera kaj sekureca politikoj. Sed ĝi inkludas ankaŭ komerc-politike kaj ekologie 
justan kaj helpeman agadon rilate al aliaj mondaj regionoj. 

Per sia paca integriĝo kaj siaj valoroj, la Eŭropa Unio estu modelo. A1 tio apartenas precipe la protektado de la 
homaj rajtoj kaj de la minoritatoj. Tiel Eŭropo sukcesos konservi ankaŭ sian propran heredajon. 

F.stas en la intereso de la Eŭropa Unio, malfermi al la ŝtatoj mez- kaj orient-eŭropaj, kiuj konfesas komunan 
Eŭropon kaj ĝiajn valorojn, la vojon en Ia Union kaj subteni iliajn aliĝklopodojn. Kadre de la Unuiĝintaj Nacioj 
la Eŭropa Unio devas transpreni pli grandan respondecon por la paca evoluo de la mondo kaj unuvoĉe paroli en 
la mondo. 

SURVOJE AL E0ROPA IDENTECO 


Por ke el tiuj celoj kaj konvinka praktika politiko povu kreski la Eŭropa identeco, ni, kadre de la Eŭropa Unio 
taksas nepraj: 

- koncizan kaj kompreneblan konstitucion de la Eŭropa Unio, garantiantan la komunan federacian ordon kaj 
devigan katalogon de la komunaj bazaj kaj homaj rajtoj kaj de socialaj rajtoj, kaj prezentotan por akcepto al la 
civitanoj de la Eŭropa Unio; 

- ian plian elformadon de la Unia civitaneco; 

- komunajn ekonomian, valutan, socialan kaj vivmedian politikojn, kies plej alta celo devas esti Ia kreado de 
laboro por ĉiuj, kaj kiu protektas nian teron kontraŭ plua detruo de la vivmedio; 

- kultur- kaj klerig-politiko de la Eŭropa Unio kaj de la membro-ŝtatoj, kiu peras unuecon en plureco kaj la 
komunajn valorojn a! ĉiuj gecivitanoj. Eŭropano oni ne estas pro naskiĝo, sed fariĝas per kleriĝo; 

- progresigon de plurlingveco. Ĉiuj eŭropanoj devas laŭeble frue lemi fremdajn lingvojn. Necesas ke la Uniaj 
civitanoj povu interkompreniĝi. 

- deklaracion de la politikaj celoj, al kiuj strebas la Eŭropa Unio. Sen damaĝi la multforman heredaĵon, la 
Eŭropa Unio devas fari komunan politikon en la mondo. 

Libereco, paco, homa digno, egalrajteco kaj socia justeco estas niaj plej altaj bonoj. Por ilin sekurigi kaj 
pluevoluigi, Eŭropo bezonas morale konvinkan politikan formon kaj solidarecan politikon, kiu fortigas la 
Eŭropan senton pri komuneco, igas la Eŭropan Union kredinda, kaj je kiu povas fieri ni eŭropanoj. Kiam tio 
estos atingita, tiam ekzistos ankaŭ pli forta Eŭropa identeco. 


Pri la estiĝo de la ĉarto: 

Instigita de la poeto-prezidanto de la ĈeRa Respubliko Vaclav Havel, kiu la 8-an de marto 1994 en 
sia parolado antaŭ la Eŭropa Parlamento en Strasburgo postulis ĉarton de Eŭropa identeco, 

H 


(Opinioj pri ĉi tiu ĉarto estas bonvenaj.) 




La juĝantaro de la Literatura Premio “Franciseo Manez”, organizita de Ateneo “La 
Alianza” de Cheste kune kun la lokaj esperantistoj, decidis ne doni la premion al 
unusola verko, sed aljuĝi tri menciojn : 

A- Verko de Antonio Marco Botella (Hispanio) : “Kronikoj pri Cheste esperantista”. 
100.000 pesetojn. 

B- Verko de Kurisu Kei (Japanio) :”Rakonto iom longa pri leteroj”. 75.000 pesetojn. 

C- Verko de Sabira Stalhberg (Bulgario) : “Konkoj en mia poŝo”. 75.000 pesetojn. 



Kiel sciate, venontjare la UK okazos en la bela franca urbo Montpellier, kiu situas tre 
proksime de la franca-hispana landlimo. 

Multaj hispanoj certe partoprenos, kaj profitos la okazon ĉeesti la UK-n dank’al la 
ĝranda proksimeco. 

Car la kongreskotizoj de la UK post la 31-a de decembro multe kreskos, ni rekomendas 
tujan aliĝon, por eviti pli altan pagon. Tiucele, eblas sendi la kongreskotizojn kaj 
aliĝilojn rekte al la Centra Oficejo de HEF en Madrido. 

Oni studas la eblecon organizi karavanon, por tiuj kiuj deziras vojaĝi grupe. Sed tio 
estas tute aparta afero de la kongreskotizo. 

NE PERDU LA OKAZON KONGRESUMI EN MONTPELLIER ! ! 



Ĵ3^^NTERNACI^[NFAN^CONGRESETOj 
Paralele kun la Universala Kongreso, okazos en la urbo Sommieres, 30 
km. for de Montpellier, la 31-a Internacia Infana Kongreseto, organizita 
kiel kutime de S-ro Christopher Fettes. Se vi konas infanon kiu deziras 
partoprcni, pctu informojn al nia asocio. Rememoru ke la kotizo 
plialtiĝos post la 31-a de decembro. 

Ref. 

C.P./f.f. 

ACCIONCUI TllRAI 



Servicio 

- Jefatura - 

Seccio 


Seccidn 


Negociat 


Negociado 


ASSUMPTE 


ASUNTO 


Remitiendo escrito de su interĉs. 


AJUNTAMENT DE VALENCIA 


Destinatari (aria) / Destinatario (a) 


D°. AUGUSTO CASOUERO 
- Secretario Grupo Esperanto de Valencia - 
GRAN VIA FDO. EL CATOUCO, 45 - 3*. 

46008 - VALENCIA - 


n 



j 


Valencia, a 22 de Octubre de 1.997. 


Por la presente, le comunico con satisfaccion ia aceptacion de la 
sugerencia de que D°. Florentino Lozano Arroyo, colabore con la Seccion de 
Bibliotecas, dependiente de este Servicio de Accion Cultural, en la catalogacion de 
los fondos bibliograficos en Esperanto con que cuenta la Biblioteca Municipal. 


Coincidimos plenamente en la importancia que tiene el hecho de 
organizar dichos fondos y ofertalos a los usuarios, maxime cuanto que la lengua en 
que estan escritos, fue ideada por Zamenhof predsamente para aproximar a los 
pueblos y hermanar a los hombres; propdsito en el que creo militara cualquier 
hombre de bien. 


Debo reseriar que se tratara, por tanto, de una mera colaboradoi, del 
Grupo Esperanto de Valencia con este Ayuntamiento, sin que, en nungŭn caso, 
pueda generarse a partir de ella relacion contractual o administrativa de caracter 
alguno. Ello, no obstante, una vez ejecutada la catalogadon no existira 
inconveniente en fadlitar al Grupo Esperanto la reladon o base de datos de las 
obras existentes, en el formato o soporte que se considere mas conveniente. 

Sin otro particular, redba un cordial saludo. 







ALIĜILO 

MONTPELIERO 

Konstanta adreso: 83-a UK de Esperanto 

Nieuwe Binnenweg 176 

3015 BJ Rotterdam, Nederlando 

Aliĝadreso por francoj: Unuiĝo Franca por Esperanto 

4bis, rue de la Cerisaie 

75004 Paris. Francio 



ĈIU ALIĜANTO UZU APARTAN ALIĜILON, FOTOKOPION AŬ SAMFORMATAN PAPERON - BONVOLU 
TAJPl AŬ SKRIBI PRESLITERE. LAŬBEZONE METU KRUCON EN LA KONCERNAJN KVADRATETOJN. 

FAMILIA NOMO . MKO/MUINt) 

f por alfabetu ordigo) (forstreku unu) 

PERSONA(J) NOMO(J) . UEA-KODO_-_ 

ADRESO (nacilingve en latinaj lileroj kun poŝtkodo ). 


LANDO . TEL. N-RO (kun prefikso) . 

PROFESIO / FAKO. 

ŜATOKUPO . NASKIĜDATO . 

Mi aliĝas al la Kongreso laŭ la kondiĉoj presitaj sur la dorsa flanko; 

Q mi sendas ĉi tiun aliĝilon al mia landa peranto kaj samtempe pagas al tiu. 

□ mi sendas ĉi tiun aliĝilon al la CO en Roterdamo kaj pagas lad suba specifo: 

□ al ABN-Amro-konto n-ro 42.69.01.444 en la nomo de la UK (aldonante 15 gld.). 

□ al ĝiro-konto n-ro 627337 Den Haag (aldonante 15 gld.; por nederlandanoj sen kostoj). 

□ per eŭroĉeko/poŝtmandato al la adreso de la UK en Roterdamo. 

□ per ĉeko favore al UK de Esperanto (aldonante 21 gld.). 

□ per Visa/Amex/Mastercard n-ro.valida ĝis. 

□ al la poŝtĉekkonto de UEA en.(Belgio 000-1631831-97; 

Germanio 3182 91 509 BLZ 370 100 50 Koln; Svedio 74374-0; Svislando 12-2310-0 Geneve). 

□ el mia UEA-konto, kie estas sufiĉa kredito (bonvolu debeti tie). 

□ mi ne volas ke mia adreso aperu en la Kongresa Libro. 

Mi legis, komprenas kaj akceptas la kondiĉojn presitajn dorsflanke sur ĉi tiu aliĝilo. 

DATO. SUBSKRIBO . 


Por uzo de la administracio / peranto: KOTIZO (vidu dorse) 

uea-membro en kategorio/jaro . BLINDULA KASO 


spezfolio n-ro: . DONACO AL KONGRESO 

konfirmo de peranto: . FONDAĴO CANUTO 


PAGO EN CO KONFIRMO INFANA KONGRESETO 

TRIAMONDA FONDAĴO 

__ VOLONTULA FONDAĴO 


n0 ‘°' KOSTOJ (15/21 gld.) 

ENTUTE (en guldenoj) 


Se vi aliĝas kiel kunulo, bv. ĉi tie indiki la nomon/kodon de la ĉefaliĝinto: . 

Se vi aliĝas kiel handikapulo, ĉu UEA jam havas atestilon? jes / mi kunsendas (forstreku unu) 
Se vi aliĝas senpage, bv. skribi ĉi tie la kialon (vidu dorse):. 






































La kotizoj varias depende de la loĝlando de la aliĝanto, laŭ la jena grupigo: 

A: Ĉiuj landoj escepte de tiuj menciitaj ĉi-sekve sub B; 

B: Iamaj socialismaj landoj de orienta Eŭropo; ĉiuj landoj de Azio (escepte de Israelo, Japanio 
kaj Korea Resp.), Afriko kaj Latina Ameriko. 

La kotizoj estas pagendaj al la konstanta adreso aŭ al landa pcranto (vidu liston en la Unua Bulteno). 
La CO en Roterdamo akceptas aliĝilojn ĝis la 15-a de junio 1998. 

POR ELEKTI LA ĜUSTAN KOTIZON BV. ATENTE LEGI LA ĈI-PAĜAJN KLARIGOJN. 


KONGRESKOTIZOJ VALIDAJ: 

(ĉiuj en nederlandaj guldenoj) 

ĝis 97 12 31 

1 -a periodo 

ĝis 98 03 31 

2-a periodo 

ekde 98 04 01 

3-a periodo 

Aliĝkategorio 

A 

B 

A 

B 

A 

B 

1. ne individua membro de UEA 

280 

212 


265 

420 

318 

2. individua membro de UEA 
(ne inkluzivas MG): 

225 

170 


212 

340 

255 

3. kunulo / junulo / handikapulo, 
ne individua membro de UEA: 

170 

128 

212 

160 

255 

192 

4. komitatano/ kunulo/junulo /handikapulo, 
mem individua membro de UEA 

112 

85 


106 

168 

128 


DIFINOJ 

Individua membro de UEA: Dumviva Membro (DM), Membro kun Jarlibro (MJ aŭ MJ-T), 
Membro-Abonanto (MA aŭ MA-T). Ne temas pri Aligitaj Membroj kaj ne inkluzivas Membrojn 
kun Gvidlibro (MG). 

Komitatano: Tiu, kiu estas membro aŭ observanto en la Komitato de UEA en la momento de aliĝo. 
Kunulo: Tiu, kiu loĝas samadrese kun la ĉefaliĝinto. Ĉefaliĝinto oni konsideras personon kiu pagas 
kotizon en kategorio 1 aŭ 2. 

Junulo: Tiu, kiu naskiĝis inter 68 01 01 kaj 77 12 31 (inkluzive). Oni nepre notu la naskiĝdaton 
sur la aliĝilo. 

Handikapulo: Tiu, kies handikapo postulas akompananton, kaj kiu pruvis tion per kuracista aŭ 
simila atestilo. 

Senpage aligas: 

-infanoj kaj gejunuloj naskiĝintaj post 77 12 31; 

- nemalhaveblaj akompanantoj de handikapuloj. 

La kotizo ne estas repagebla, senkonsidere ĉu la aliĝinto ne povas partopreni la Kongreson 
pro propra volo aŭ pro iu ajn ekstera kaŭzo, eĉ se la Kongreso ne okazas, aŭ okazas en alia urbo. 


La kotizo ne inkluzivas loĝadon, ekskursojn, bankedon kaj eventuale aliajn aparte pagendajn aferojn 
pri kiuj informoj kaj mendiloj aperas en la Dua Bulteno. La kotizo inkluzivas nenian asekuron. 

Kongresaneco ne estas transdonebla al alia persono. 

Por ia limdatoj kaj aliaj kondiĉoj validas la dato de ricevo de la pago en la CO aŭ ĉe peranto. 
Aliĝilon sen kompleta pago oni ne traktos. 

Kongresa Regularo (ekstrakto): "8. Kongresanoj devas fari nenion, kio kontraŭas la Kongresan 
Regularon, aŭ malutilas al la UK. kaj devas submetiĝi al la leĝoj de la lando. kie okazas la UK. ” 
Kiu subskribas ĉi tiun aliĝilon, konfirmas sian respekton por la Kongresa Regularo kaj la laŭstatuta 
neŭtraleco de UEA, kiu organizas kaj aŭspicias la Universalajn Kongresojn. 


Se vi pagas al peranto, bonvolu sendi ankaŭ la aliĝilon al tiu. 

Se vi pagas rekte al konto de UEA, sendu la aliĝilon al Roterdamo. 


























